མན་ངག་བདུད་རྩིའི་ཐིགས་པ། ༢༧
གང་གི་རྣམ་དཔྱོད་མཚོན་ཆ་ཡིས། །བདུད་བཞིའི་དགྲ་སྡེ་ཀུན་བཅོམ་ནས། །ས་
སྟེང་ལྷ་ཡི་ལྷར་གྱུར་པ། །ཤཱཀྱའི་གཙོ་ལ་གུས་ཕྱག་འཚལ། །དེ་ཡི་གསུང་གི་བདུད་
རྩིའི་རོ། །བློ་གྲོས་སྙིམ་པས་བཟུང་བ་གང་། །བདག་གིས་བརྩེ་བའི་བསམ་པ་ཡིས། །
ལེགས་པར་སྦྱིན་གྱིས་གུས་པས་བཟུང་། །འགྲོ་བ་མི་འདྲ་མཐའ་ཡས་པས། །བྱ་བ་མི་
འདྲ་མཐའ་ཡས་ཤིང་། །བྱ་བ་གང་དང་གང་ལ་ཡང་། །ཐམས་ཅད་མོས་པ་མི་མཐུན་
ཏེ། །འགའ་ཞིག་འགྲོ་བར་མོས་ན་ཡང་། །འགའ་ཞིག་སྡོད་པར་མོས་པར་འགྱུར། །
འགའ་ཞིག་ཆོས་ཕྱོགས་ལ་མོས་ཤིང་། ཁ་ཅིག་ཆོས་མིན་ཕྱོགས་ལ་མོས། །མདོར་
ན་ཐུག་པ་གཅིག་བསྐོལ་ཡང༌། །མོས་པ་མི་མཐུན་སོ་སོར་སྣང་། །འགྲོ་རྣམས་བྱ་བ་
གང་བྱེད་ཀྱང༌། །རང་གི་མོས་པའི་རྗེས་འབྲང་སྟེ། །མོས་པ་མེད་པའི་བྱ་བ་ལ། །
གཞན་གྱིས་བསྐུལ་ཡང་བསྒྲུབ་པར་དཀའ། །སྡོད་པར་མོས་ན་སྡོད་འགྱུར་ཞིང༌། །འགྲོ་
བར་མོས་ན་འགྲོ་བར་འགྱུར། །དེ་བཞིན་བྱ་བ་ཀུན་ལ་མཚུངས། །མོས་པ་བརྟན་དང་
མི་བརྟན་ཡང་། །རང་གི་ངེས་ཤེས་རྗེས་སུ་འབྲང་། །ཕྱིན་ན་ལེགས་པའི་ངེས་ཤེས་
སྐྱེས། །འགྲོ་བ་ལ་ནི་མོས་པར་འགྱུར། །བསྡད་ན་ལེགས་པའི་ངེས་ཤེས་སྐྱེས། །སྡོད་
པ་ལ་ནི་མོས་པར་འགྱུར། །དེ་བཞིན་བྱ་བ་ཀུན་ལ་མཚུངས། །ངེས་ཤེས་ཀྱང་ནི་རྒྱུ་
མཚན་དང༌། །གཏན་ཚིགས་དག་གི་རྗེས་འབྲང་སྟེ། །བསྡད་ན་ལེགས་པའི་རྒྱུ་མཚན་
མཐོང་། །བསྡད་ན་ལེགས་པའི་ངེས་ཤེས་སྐྱེ། །ཕྱིན་ན་ལེགས་པའི་རྒྱུ་མཚན་མཐོང་། །
ཕྱིན་ན་ལེགས་པའི་ངེས་ཤེས་སྐྱེ། །དེ་ཡང་བྱ་བ་ཀུན་ལ་མཚུངས། །ཡང་དག་རྒྱུ་མཚན་
།
- 156 -

མན་ངག་བདུད་རྩིའི་ཐིགས་པ་སོགས། ༼ཀ༽
མཐོང་བ་ནི། །ཡང་དག་ཐོས་བསམ་རྗེས་སུ་འབྲང༌། །ཡང་དག་ཐོས་བསམ་མ་བྱས་
པར། །ཡང་དག་པ་ཡི་རྒྱུ་མཚན་དང་། །གཏན་ཚིགས་ཡང་དག་ཇི་ལྟར་རྟོགས། །དེས་
ན་ཇི་སྐད་བཤད་བྱས་ཀྱང༌། །ཀུན་གྱི་རྩ་བ་ཐོས་པ་སྟེ། །དེ་ཕྱིར་ཐོས་ལ་འབད་པར་
བྱ། །གཞན་(༢ན)གྱིས་ལེགས་པར་བསྒོམས་པ་བས། ཡང་དག་ཐོས་པ་ཚིག་གཅིག་
དགའ། །དྲང་སྲོང་ཆེན་པོ་རྫུ་འཕྲུལ་ཅན། །བསམ་གཏན་གཅིག་གིས་ལོ་བརྒྱར་
གནས། །མངོན་ཤེས་ལྔ་དང་ལྡན་པ་ཡང༌། །མཐའ་མེད་འཁོར་བར་འཁྱམས་པ་
མང༌། །འཕགས་པ་ཤཱ་ར་དྭ་ཏིའི་བུས། །ཚིགས་བཅད་གཅིག་གིས་ཐོས་པ་ཡིས།
ཁམས་གསུམ་འཆིང་བ་ཐམས་ཅད་བཅད། །ལོག་པའི་ཐོས་བསམ་བྱས་པའམ། །
ལོག་པའི་རྒྱུ་མཚན་མཐོང་བ་ལས། །ལོག་པའི་ངེས་ཤེས་མོས་པ་སྐྱེ། །འཁོར་བའི་བྱ་
བ་བྱེད་འགྱུར་ཏེ། །ངན་འགྲོ་ལོག་པར་ལྟུང་བར་འགྱུར། །དཔེར་ན་ཕྱི་རོལ་མུ་སྟེགས་
སམ། །སྲེད་ལྡོངས་འགྲོ་བ་འདི་དག་བཞིན། །དེ་དག་ཡང་དག་རིམ་པ་ལས། །ཡང་
དག་མངོན་པར་རྫོགས་སངས་རྒྱས། །དཔེར་ན་རྒྱལ་དང་རྒྱལ་སྲས་བཞིན། །ཐོས་ཤིང་
ངེས་ཤེས་སྐྱེས་གྱུར་ཀྱང་། །རྩེ་གཅིག་ལེགས་པར་མ་བསྒོམས་ན། །སྤང་བྱ་སྤོང་བར་
མི་ནུས་ཤིང་། །ཐབ་བྱ་དེ་ཡིས་ཐོབ་མི་ནུས། །དཔེར་ན་ཤ་ཆང་ཇ་སོགས་ལ། །
ཆགས་པ་གོམས་ཤིང་འདྲིས་པའི་མིས། །དེ་ཡིས་ནད་ལ་གནོད་དོ་ཞེས། །སྨན་པ་ལས་
ནི་ཐོས་གྱུར་ཅིང༌། །རང་གིས་ཀྱང་ནི་ངེས་གྱུར་ཀྱང༌། །ཉེས་དམིགས་རྩེ་གཅིག་མ་
བསྒོམས་པས། །ཇ་ཆང་ཆགས་པའི་དབང་སོང་སྟེ། །སྲོག་ལ་བསྡོས་ནས་འཐུང་བ་
བཞིན། །གོམས་པར་བྱ་བའི་དངོས་པོའམ། །རང་གིས་བསམས་ཤིང་རྟོགས་པ་དེ། །
རྒྱུན་དུ་ཡིད་ལ་བྱེད་པ་ལ། །སྒོམ་པ་ཞེས་པར་མིང་དུ་བཏགས། །ལུས་ཀྱི་མཆོངས་པ་
གོམས་འཇུག་པས། །རྒྱུན་ཏུ་མཆོངས་པ་བྱེད་པའམ། །དཔེར་ན་ནད་པ་གཉིད་མེད་
པས། །གཉིད་ནི་གོམས་པར་བྱེད་པ་བཞིན། །རྒྱུན་དུ་ཡིད་ལ་བྱས་གྱུར་ན། །བསྒོམས་
.
",,
- 157 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ་ ༼༣༽
་བཞིན་དུ་མཐར་ཕྱིན་ནས། །འབད་རྩོལ་ལ་ནི་མི་བལྟོས་པར། །བློ་ནི་དེ་ཡི་དབང་
འགྱུར་ཏེ། །བསྒོམས་པས་གོམས་པ་མཐར་ཐུག་པ། །འགྲོ་བ་རྣམས་ཀྱི་འདོད་ཆགས་
(༢བ)བཞིན། །སྤང་བྱ་གང་ཞིག་ཅི་སྤོང་ཡང་། །ལུང་དང་རིགས་པའི་རྣམ་དཔྱོད་
ཀྱིས། །བརྟགས་ཤིང་དཔྱད་དེ་བསྒོམ་པར་བྱ། །གལ་ཏེ་ཐོས་དང་བསམས་པའི་དུས། །
ལུང་རིགས་རྟོགས་དཔྱོད་འཐད་མོད་ཀྱི། །སྒོམ་ཚེ་འཐད་པ་མིན་སྙམ་ན། །སྒོམ་ཚེ་
ལུང་རིགས་མི་དགོས་ལ། །ཐོས་བསམ་དུས་སུ་དགོས་པ་ཡི། ཁྱད་པར་ཁྱོད་ལ་ཅི་ཞིག་
ཡོད། །དཔེར་ན་སྟོང་པར་མ་ཤེས་ཤིང་། །སྟོང་པ་ཉིད་དུ་མ་ངེས་པ། །ཤེས་ཤིང་ངེས་
ཤེས་བསྐྱེད་པའི་ཕྱིར། །ཐོས་བསམ་དུས་སུ་ལུང་རིགས་དགོས། །ཕྱིས་ནི་ངེས་ཤེས་
སྐྱེས་ཟིན་པས། །ལུང་རིགས་དགོས་པ་མ་ཡིན་ཏེ། །རྩེ་གཅིག་སྒོམ་པ་ཡིན་སྙམ་ན། །
སྤྱིར་དུ་སྒོམ་བྱ་ཐམས་ཅད་དང་། ཁྱད་པར་སྟོང་ཉིད་སྒོམ་པ་ལ། །རྟོགས་དཔྱོད་མ་
བཏང་ཇི་ལྟར་སྒོམ། །དཔེར་ན་ལྷ་ཞིག་སྒོམ་ན་ཡང་། །མི་དང་རྟ་ལ་སོགས་པ་ཡི། །
རྣམ་པ་འཆར་བ་བཀག་ནས་ནི། །ལྷ་ཡི་རྣམ་པ་ཤར་བ་ལ། །རྩེ་གཅིག་ཏུ་ནི་སྒོམ་བྱེད་
ཀྱི། །གཞན་དུ་ལྷ་ནི་ཇི་ལྟར་སྒོམ། ཁྱད་པར་བདེན་གྲུབ་བཀག་པ་ལ། །བལྟོས་པའི་
བདེན་མེད་སྒོམ་པ་ན། །བདེན་གྲུབ་རིགས་པས་མ་བཀག་པར། །བདེན་མེད་བློ་ལ་
འཆར་མི་སྲིད། །བདེན་མེད་བློ་ལ་མ་ཤར་བར། །བདེན་མེད་རྩེ་གཅིག་ཇི་ལྟར་སྒོམ། །
མི་སྡུག་ནམ་ཞིག་སྒོམ་རེས་ཀྱིས། །སྡུག་པའི་རྣམ་པ་སེལ་དགོས་པ། །དེ་བཞིན་བདེན་
མེད་སྒོམ་རེས་ཀྱིས། །བདེན་གྲུབ་རིགས་པས་བཀག་པ་དགོས། །དེས་ན་སྒོམ་ཚེ་ལུང་
རིགས་ཀྱིས། །རྟོག་ཅིང་དཔྱོད་པར་མི་བྱེད་ཅེས། །མཁས་པ་སུ་ཞིག་སྨྲ་བར་བྱེད། །
གཞན་ཡང་ཐོས་བསམ་བྱས་རྗེས་ནས། །བདེན་པར་འཛིན་པ་ཡོད་དམ་མེད། །ཡོད་
ན་དེ་དག་སེལ་བ་ལ། །སྒོམ་ཚེ་ལུང་རིགས་མི་དགོས་ཤིང་། །ཐོས་བསམ་དུས་སུ་
དགོས་པ་ཡི། ཁྱད་པར་སྤུ་ཙམ་ཡོད་མ་ཡིན། །བདེན་པར་འཛིན་པ་མེད་ན་ནི། །ཐོས་
- 158 -

མན་ངག་བདུད་རྩིའི་ཐིགས་པ་སོགས། ༼ཀ༽
བསམ་བྱས་མ་ཐག་ཉིད་ནས། །སྐྱེ་བོ་ཐམས་ཅད་འཕགས་པར་འགྱུར། །གཞན་ཡང་
སོ་སོ་སྐྱེ་བོ་ལ། །སྟོང་ཉིད་བསམས་པའམ་སྒོམ་པའི་དུས། །མ་གཏོགས་དུས་རྣམས་
ཐམས་ཅད་དུ། །རྣམ་པ་གང་དང་གང་ཤར་ཡང༌། །བདེན་པར་གྲུབ་པའི་རྣམ་པར་
འཆར། །བདེན་མེད་སྒོམ་ཚེ་ལུང་རིགས་ཀྱིས། །ཆོས་དེ་བདེན་པར་(༣ན)གྲུབ་པ་
ཡི། །རྣམ་པ་དེ་དག་མ་བསལ་བར། །ཆོས་དེ་སྟོང་པར་ཇི་ལྟར་སྒོམ། །སྐྱེས་བུ་གཉིད་
།
ཀྱིས་ནོན་པ་ཡི། །གཉིད་འཐུག་ལན་ཅིག་བསལ་གྱུར་ཀྱང༌། །སླར་ཡང་སེལ་དགོས་
འབྱུང་བ་ལྟར། །བདག་འཛིན་གཉིད་ཀྱིས་འཐིབས་པའི་མི། །ཐོས་བསམ་དུས་སུ་ལུང་
རིགས་ཀྱིས། །ལན་ཅིག་བསལ་བས་ག་ལ་ཆོག །སྟོང་ཉིད་ཅིར་ཡང་མ་གྲུབ་པས། །
བློ་ཡིས་ཅིར་ཡང་བཟུང་དུ་མེད། །སྒོམ་དུ་མེད་ཅིང་བསམ་དུ་མེད། །བརྗོད་དུ་མེད་ཅིང་
བསྟན་དུ་མེད། །གལ་ཏེ་སྒོམ་དུ་ཡོད་གྱུར་ན། །དེ་ནི་སྟོང་པ་ཉིད་མ་ཡིན། །དེས་ན་ཅིར་
ཡང་མི་སྒོམ་པ། །སྟོང་ཉིད་སྒོམ་པ་ཡིན་ཞེ་ན། །བྱིས་པ་བྱུང་རྒྱལ་སྨྲ་བ་ཡི། །མུ་ཅོར་
འདི་ནི་ཨེ་མ་མཚར། །སྟོང་ཉིད་སྒོམ་པར་བྱེད་ན་ནི། །སྒོམ་དུ་མེད་པ་ཁྱོད་ལ་
འགལ། །མི་སྒོམ་སྒོམ་མོ་ཞེས་པའང་འགལ། །ཅིར་ཡང་མི་སེམས་གོམས་པ་ཡིས། །
ཅིར་ཡང་མི་རྟོག་མངོན་འགྱུར་གྱི། །བདག་མེད་ཇི་ལྟར་མངོན་དུ་འགྱུར། །ཕྱི་ནང་
དངོས་པོ་ཐམས་ཅད་ལ། །རྒྱུ་དང་མཐུན་པར་འབྲས་བུ་འབྱུང་། །ནས་ལས་ནས་འབྱུང་
གྲོ་མི་འབྱུང༌། །ལྷམ་བཟོ་བ་ལ་གོམས་བྱས་ན། །ལྷམ་ལ་གོམས་པ་མངོན་འགྱུར་གྱི། །
ཤིང་བཟོ་མངོན་དུ་འགྱུར་མ་ཡིན། །ནང་གི་བློ་ལ་འང་དེ་བཞིན་ཏེ། །ཡུལ་ནི་མི་སྤོང་
སྡུད་པའི་བློ། །ཡང་དང་ཡང་དུ་བསྐྱེད་གྱུར་ན། །ཡུལ་ལ་ཆགས་ཞེན་ལྷག་པར་
འཕེལ། །ཡུལ་ནི་ཕྱིར་ལ་སྤོང་བའི་བློ། །ཡང་དང་ཡང་དུ་བསྐྱེད་གྱུར་ན། །ཡུལ་ལ་
ཆགས་མེད་ལྷག་པར་འཕེལ། །རྟོག་ཅིང་དཔྱོད་པས་དུས་འདའ་ན། །དེ་ཡི་རྟོག་དཔྱོད་
ལྷག་པར་འཕེལ། །མི་རྟོག་པ་ཡི་དུས་འདས་ན། །མི་རྟོག་པ་ནི་ལྷག་པར་འཕེལ། ཁྱོད་
- 159 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༣༽
ཀྱི་ཏིང་ངེ་འཛིན་དེ་ཡིས། །སྟོང་པ་ཉིད་ནི་མ་བསྒོམས་ན། །སྟོང་ཉིད་ཇི་ལྟར་མངོན་དུ་
འགྱུར། །མ་བསྒོམས་པར་ཡང་མངོན་འགྱུར་ན། །སྐྱེ་བོ་ཀུན་ལ་མངོན་དུ་འགྱུར། །
སྟོང་ཉིད་ཅིར་ཡང་མ་གྲུབ་ན། །སྟོང་ཉིད་དུ་ཡང་མ་གྲུབ་པས། ཁྱོད་ཀྱིས་སྟོང་པ་སྒོམ་
པ་དེ། །བདེན་འཛིན་གཏི་མུག་སྒོམ་པར་འགྱུར། །སྟོང་ཉིད་རྣམ་པ་མ་ཤར་ཡང༌། །བློ་
དེས་སྟོང་ཉིད་ལ་དམིགས་ན། །རྨོངས་པ་ཁྱི་དང་ཕག་གིས་ཀྱང༌། །ཤེས་(༣བ)བྱ་
ཐམས་ཅད་ཤེས་པར་འགྱུར། །ཅིར་ཡང་མ་གྲུབ་སྒོམ་པ་དེ། །སྟོང་ཉིད་སྒོམ་པ་ཡིན་
གྱུར་ཀྱང་། །རྟོག་དཔྱོད་མེད་པར་ཅི་ལྟར་སྒོམ། །ཀ་བ་སྟོང་པར་སྒོམ་པའི་ཚེ། །ཀ་བ་
ཅིར་ཡང་མ་གྲུབ་པའི། །རྣམ་པ་བློ་ལ་མ་ཤར་ན། །དེ་ནི་དེ་དག་སྒོམ་མ་ཡིན། །རྣམ་པ་
འཆར་བར་བྱེད་པ་ལ། །ཀ་བའི་བྱ་བ་མི་རྟག་དང་། ཁ་དོག་དབྱིབས་སོགས་ལུང་
རིགས་ཀྱིས། །མ་བཀག་པར་ནི་འབྱུང་མི་འགྱུར། །གལ་ཏེ་དེ་དག་སེལ་དགོས་ན། །
སྒོམ་ཚེ་ལུང་རིགས་མི་དགོས་པ། ཁྱེད་ཀྱིས་རྫུན་ཆེན་སྨྲས་པར་ངེས། །འོ་ན་ཟབ་མོ་
སྟོང་པ་ཉིད། །ཇི་ལྟ་བུར་ནི་སྒོམ་སྙམ་ན། །དེ་ནི་མདོར་བསྡུས་བཤད་ཀྱིས་ཉོན། །ཉིན་
གཅིག་ལན་བརྒྱ་སྒོམ་བྱེད་ཀྱང་། །ལུང་དང་རིགས་པའི་རྣམ་དཔྱོད་ཀྱིས། །བདེན་གྲུབ་
བཀག་ནས་བདག་མེད་པའི། །མེད་དགག་རྣམ་པ་ཤར་བ་ལ། །རྩེ་གཅིག་མཉམ་པར་
ཞོག་ཅིག་ཅེས། །མན་ངག་གསང་ཆེན་དམ་པ་དེ། །སྙིང་བརྩེའི་བསམ་པས་བདག་
གིས་བཤད། །དང་པོའི་ལུང་རིགས་རྣམ་དཔྱོད་དེ། །ལྷག་མཐོང་ཉམས་ལེན་མན་ངག་
ཡིན། །ཐ་མའི་རྩེ་གཅིག་མཉམ་གཞག་དེ། །ཞི་གནས་ཉམས་ལེན་མན་ངག་ཡིན། །
ལུང་རིགས་རྣམ་དཔྱོད་ཉིད་ཀྱིས་ཀྱང༌། ། གནས་ཆ་བརྟན་པོ་འདྲེན་པའི་ཚེ། །བདག་
མེད་རྣམ་པར་དཔྱོད་པ་དེ། །ཞི་ལྷག་ཟུང་འབྲེལ་ཞེས་བྱར་བཤད། །འདི་ཡི་རྣམ་དཔྱོད་
ཞིབ་མོ་དག །བློ་བཟང་གྲགས་པའི་དཔལ་ཞེས་པ། །མཚུངས་མེད་འགྲན་ཟླ་བྲལ་བ་
ཡིས། །བཤད་པ་ལ་ནི་བལྟ་བར་གྱིས། །སྤང་བྱ་རྩད་ནས་དྲུང་ཕྱུང་བ། །གཉེན་པོའི་
- 160 -

མན་ངག་བདུད་རྩིའི་ཐིགས་པ་སོགས། ༼ཀ༽
པས་པ་མཐར་ཐུག་ཡིན། །སངས་རྒྱས་ཞེས་པར་མིང་དུ་བཏགས། །དེ་ལྟའི་སྒོམ་པ་
མཐར་ཐུག་ནི། །རྒྱུན་དུ་སྒོམ་ལ་རག་ལས་ཤིང་། །དེ་ནི་མོས་པའི་རྗེས་སུ་འབྲང་། །
མོས་པ་མེད་པ་མི་སྒོམ་ལ། །བསྒོམས་ཀྱང་དེ་ལ་བོགས་མེད་དེ། །སངས་རྒྱས་པ་ལ་
དངོས་པོ་རྣམས། །རྟག་པར་སྒོམ་ཞེས་སྨྲས་པ་བཞིན། །མོས་པ་ངེས་ཤེས་ལས་བྱུང་
ཞིང༌། །ངེས་ཤེས་རྒྱུ་མཚན་མཐོང་ལས་བྱུང༌། །རྒྱུ་མཚན་ཐོས་བསམ་ལས་བྱུང་ཞིང་།
ཐོས་བསམ་མཁས་པ་བསྟེན་ལས་འབྱུང་། །གནད་ཀྱིས་འདས་པའི་ཆོས་ཤེས་བྱ། །
གོམས་པ་མཐར་ཐུག་འདོད་ཆགས་(༤ན)ཀྱང་། །སླར་ཡང་ཆགས་བྲལ་འགྱུར་བ་
བཞིན། །གོམས་པ་མཐར་ཐུག་ཆགས་བྲལ་ཡང༌། །སླར་ཡང་ལྡོག་པར་འགྱུར་སྙམ་
ན། །དེ་དག་མཚུངས་པ་མ་ཡིན་ཏེ། །ཆགས་པས་སྡུག་བསྔལ་བསྐྱེད་ཕྱིར་དང་། །
ཆགས་བྲལ་བདེ་ཕྱིན་རང་བཞིན་ཕྱིར། །ཆགས་པ་སྤོང་ལ་འབད་འགྱུར་གྱི། །སྲེད་ཟད་
བདེ་བ་སུ་ཞིག་སྤོང༌། །ཆགས་པ་ལ་སོགས་ཉོན་མོངས་རྣམས། །གློ་བུར་དྲི་མ་ཡིན་
ཕྱིར་དང་། །འཁྲུལ་ཤེས་ལོག་ཤེས་ཡིན་པའི་ཕྱིར། །དེ་དག་སྤོང་ལ་འབད་བྱས་ན། །
རྩད་ནས་ངེས་པར་སྤོང་འགྱུར་ཏེ། །མི་བརྟན་སྦྲུལ་གྱི་བློ་བཞིན་ནོ། །སྲེད་པ་དྲུངས་
ནས་འབྱིན་པའི་བློ། །ཡང་དག་ཤེས་པ་ཡིན་ཕྱིར་དང་། །སེམས་ཀྱི་རང་བཞིན་འོད་
གསལ་ཕྱིར། །དེ་ནི་སྤངས་ཀྱང་མི་སྤོང་སྟེ། །དུང་ནི་དཀར་པོར་འཛིན་པ་བཞིན། །
འཇིག་རྟེན་འདི་ན་ཤེས་རབ་ཆེན་པོར་རབ་གྲགས་པ། །དྲེགས་པས་འགྱིང་རྣམས་ཀྱིས་
ཀྱང་ཆ་ཙམ་ཡང་། །མ་རྟོགས་གསང་ཆེན་ཉམས་ལེན་མན་ངག་རྣམས། །གསལ་བར་
བཤད་ལ་དགེ་བ་གང་ཐོབ་དེས། །མར་གྱུར་འགྲོ་རྣམས་སེམས་ཀྱི་གསང་བ་ལ། །
མཁས་པའི་ཕུལ་བྱུང་ཐོབ་ནས་སངས་རྒྱས་སར། །ཐོགས་པ་མེད་པར་མྱུར་དུ་འཇུག་